《送郭子程湖州收父骨还庐陵》
元代·张昱

事亲尽礼谁非孝，岂愿遭逢世道艰？千里风尘音问隔，十年父子梦魂间。

首丘自负终天痛，函骨宁期此日还？地下老翁应自慰，免将遗憾在他山。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。